open-index/open-wikipedia-markdown huggingface dataset:
Vyborg (rahtilaiva)

**Vyborg** oli neuvostoliittolainen rahtialus, jonka suomalainen sukellusvene Vesikko torpedoi ja upotti Suomenlahdella jatkosodan aikana 3.7.1941. Vyborg oli ensimmäinen suomalaisen sukellusveneen torpedolla upottama vihollisalus, ainoa suomalaisten sukellusveneiden toisen maailmansodan aikana torpedolla upottama pinta-alus sekä ensimmäinen Neuvostoliiton Suomenlahdella menettämä rahtialus Saksan vuoden 1941 hyökkäyksen jälkeen.

## Aluksen historia
Vyborg oli *Flüsse*-luokan moottorirahtilaiva, joka valmistui vuonna 1934 AG Weserin telakalta Bremenistä. Aluksen alkuperäinen nimi oli *Cairo*, ja alkuperäinen omistaja saksalainen Norddeutscher Lloyd -varustamo. Alus oli luokkansa ensimmäinen, ja sille rakennettiin vuosina 1935-1943 yhteensä seitsemän sisaralusta samalla telakalla. Alkuvuosina alus liikennöi alkuperäisen omistajansa lukuun Saksasta Kuubaan ja Meksikoon.

Kesällä 1940 alus myytiin Neuvostoliittoon, jossa sille annettiin nimi *Vyborg*. Samalla aluksen kotisatama vaihtui Bremenistä Leningradiksi. Alus annettiin Neuvostoliiton Itämeren-varustamon liikennöitäväksi, ja määrättiin vuonna 1941 sotilaskuljetuskäyttöön.

## Viimeinen matka ja torpedointi
Heinäkuun alussa 1941 Vyborg lähti yksin Leningradista Tallinnaan noutamaan viljalastia. Aamulla 3.7.1941, aluksen ollessa Suomenlahdella Suursaaren länsipuolella matkalla kohti Tallinnaa, se kohtasi suomalaisen sukellusvene Vetehisen. Sukellusvene avasi tulen kansitykillään, mutta ei osunut. Vyborg kääntyi kohti itää, ja lähti täyttä vauhtia palaamaan Leningradiin. Alkuiltapäivästä Suursaaren itäpuolella periskooppisyvyydessä ollut suomalainen sukellusvene Vesikko havaitsi harmaaksi maalatun Vyborgin suuntaavan edelleen kohti itää 12 solmun nopeudella. Kello 13:25 Vesikko laukaisi 700 metrin päästä torpedon kohti Vyborgia, ja osui aluksen peräosaan. Toinen, kello 13:34 laukaistu torpedo, meni ohi.

Yksi Vyborgin miehistöön kuulunut merimies sai surmansa ensimmäisen torpedon räjähtäessä, ja osuman seurauksena alus alkoi upota. Aluksen päällikkö Ilja Gavrilov ja muut 44 jäljellä ollutta miehistön jäsentä siirtyivät pelastusveneisiin, joista neuvostoliittolaiset partioveneet pelastivat heidät myöhemmin. Vyborg upposi kello 14:15, noin 45 minuuttia torpedoinnin jälkeen. Hyökkäyksen seurauksena paikalle saapui Suursaaresta neuvostoliittolaisia moottoritorpedoveneitä, jotka yrittivät tuhota Vesikon syvyyspommeilla. Vene pääsi kuitenkin pakenemaan, ja palasi tukikohtaansa ilman vaurioita. Sukellusvene Vesikon päällikkönä upotuksen aikaan oli kapteeniluutnantti Olavi Aittola. 
## Hylky
Vyborgin hylky löydettiin Suursaaren itäpuolelta vuonna 2022, ja venäläinen sukellusryhmä tunnisti sen vuonna 2024. Alus lepää 54 metrin syvyydessä Venäjän aluevesillä. Sukeltajat totesivat torpedon aiheuttaneen 3 x 5 metrin kokoisen aukon Vyborgin tyyrpuurin puoleiseen kylkeen, ruuman nro 3 kohdalle. Sukeltajat nostivat aluksen kellon, ja se on tarkoitus sijoittaa muistomerkiksi Kronstadtiin Venäjälle. Sukellustutkimuksessa hylky video- ja valokuvattiin yksityiskohtaisesti.

## Lähteet
Nocturnal Depression

**Nocturnal Depression** on Lord Lokhraedin ja Herr Suizidin vuonna 2004 perustama ranskalainen DSBM-yhtye. Lord Lokhraed kärsii hypodaktyliasta. Yhtye on ottanut vaikutteita muun muassa Xasthurista, Burzumista ja Forgotten Tombsista ja sen kappaleet käsittelevät aiheita kuten masennusta, itsemurhaa ja epätoivoa.

## Jäsenet

### Nykyiset

* Lord Lokhraed – laulu, rytmikitara (2004–nykyhetki)
* Herr Suizid – kitara (2004–2012), basso, rummut (2004–2012, 2019–nykyhetki)
* Sattvahr – soolokitara, laulu (2022–nykyhetki)

### Entiset

* Obeyron – soolokitara (2006–2011)
* Abalam – kitara (2006–2007)
* Morkhod – basso (2006–?)
* Krahne – basso (2008–?)
* Avskrius – soolokitara (2010–2011, 2014–?)
* V. – kitara, laulu (2012–2014)

## Diskografia

### Albumit

* Nostalgia - Fragments of a Broken Past (2006)
* Soundtrack for a Suicide - Opus II (2007)
* Reflections of a Sad Soul (2008)
* The Cult of Negation (2010)
* Suicidal Thoughts (2011)
* Near to the Stars (2014)
* Spleen Black Metal (2015)
* Deathcade (2017)
* Tides of Despair (2019)
* Perpétuelle éclipse (2024)

### Demot

* Suicidal Thoughts (2004)
* Near to the Stars (2004)
* Soundtrack for a Suicide (2005)
* Fuck Off Parisian Black Metal Scene (2005)
* Four Seasons to a Depression (2006)

## Lähteet
Inter insigniores

**Inter insigniores**  on katolisen kirkon uskonopin kongregaation julkaisema asiakirja naispappeudesta vuodelta 1976.

Asiakirja julkaistiin vastauksena ensimmäisiin naispappien vihkimyksiin anglikaanisessa kirkkoyhteisössä, ja siitä lähtien se on pysynyt katolisen kirkon kannan perustana. Asiakirja valmistui kardinaali Franjo Seperin allekirjoittamana ja se ilmestyi paavi Paavali VI:n hyväksynnällä 15. lokakuuta 1976, Ávilan Pyhän Teresan juhlapäivänä. Asiakirja on kattavin virallinen katolinen tutkimus aiheesta. 

Myöhemmin paavi Johannes Paavali II vahvisti katolisen kirkon kannan apostolisessa kirjeessään *[[Ordinatio Sacerdotalis]]*.

Asiakirjan sisällys on seuraava:
*Johdanto. Naisten rooli modernissa yhteiskunnassa ja kirkossa
*1. Kirkon pysyvä traditio
*2. Kristuksen asenne
*3. Apostolien käytäntö
*4. Jeesuksen ja apostolien asenteen pysyvä arvo
*5. Papillinen palveluvirka Kristuksen salaisuuden valossa
*6. Papillinen palveluvirka kirkon salaisuuden kuvaamana

## Katso myös
*Mulieris dignitatem
## Lähteet

## Aiheesta muualla
*Inter Insigniores
Roger Parker

**Roger Parker** (s. 2. elokuuta 1951 Lontoo) on brittiläinen musiikkitieteilijä. Hän on keskittynyt pitkälti oopperan, erityisesti 1800-luvun italialaisen oopperan tutkimiseen.

Parker opiskeli Lontoon yliopistossa ensin Goldsmiths’ Collegessa ja sitten King’s College Londonissa. Hän väitteli filosofian tohtoriksi vuonna 1981. Vuonna 1982 Parker lähti Cornellin yliopistoon, jossa hän oli apulaisprofessori ja myöhemmin associate professor. Vuonna 1994 Parker palasi Englantiin ja aloitti työskentelyn Oxfordin yliopiston St Hugh’s Collegen musiikin luennoitsijana, myöhemmin professorina. Vuonna 1999 Parkerista tuli Cambridgen yliopiston musiikin professori. Hän oli siellä St John’s Collegen fellow ja vuosina 2005–2006 School of Arts and Humanitiesin puheenjohtaja. Vuonna 2002 Parker oli Kalifornian yliopiston (Berkeley) vieraileva Ernest Bloch -luennoitsija. Vuonna 2007 hän oli Princetonin yliopiston Institute for Advanced Studyn vieraileva tutkija. Parker on myös toiminut King’s College Londonin musiikin Thurston Dart -professorina ja luennoinut vuosina 2006–2010 professorina Gresham Collegessa.

Parker on toiminut *Cambridge Opera Journalin* perustavana päätoimittajana Arthur Groosin kanssa ja toimittanut Gabriele Dotton kanssa Casa Ricordin kriittisen Donizetti-edition. Hän on toiminut Opera Raran ohjelmistokonsultanttina. Hänen kirjojensa joukossa ovat *Remaking the Song: Operatic Visions and Revisions from Handel to Berio* (2006) ja *A History of Opera: The Last Four Hundred Years* (Carolyn Abbaten kanssa, 2012). Parker valittiin British Academyn jäseneksi vuonna 2008. Hän sai vuonna 1986 Premio Giuseppe Verdin ja vuonna 1991 Royal Musical Associationin Dent Medalin.

## Lähteet
Dnsmasq

**dnsmasq** on kevyt palvelinohjelma, joka sisältää DNS-välityspalvelimen, DHCP-palvelimen ja TFTP-palvelimen. Ohjelma on tarkoitettu lähiverkossa käytettäväksi. dnsmasq voi palvella DNS-kyselyjä omasta välimuistista tai välittää kyselyt eteenpäin. Ohjelma voi toimia pienissä reittimissä tai palomuurilaitteissa ja se voi nopeuttaa DNS-kyselyjä pitämällä usein käytettyjä hakuja välimuistissa. Ohjelmassa on paljon konfiguroitavia ominaisuuksia, mutta se on yksinkertaisempi kuin esimerkiksi BIND.

Ohjelma voidaan konfiguroida NetworkManagerin avulla.

## Lähteet

## Aiheesta muualla
* Five nines with Dnsmasq
(76146) 2000 EU16

**(76146) 2000 EU16** on päävyöhykkeen asteroidi, joka on pikkuplaneetta Ceresin kvasikuu, jonka kiertorata muodostaa analemman. Kahden muun päävyöhykkeen asteroidin (138245 ja 166529) arvioidaan siirtyvän vastaavalle kiertoradalle.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin .

## Lähteet
2013 ND15

**2013 ND15** on hyvin pieni Aurinkoa kiertävä asteroidi, joka kuuluu Aten-asteroideihin. 2013 ND15 on lähimmillään 0,28 astronomisen yksikön päässä Auringosta ja etäisimmillään 1,17 astronomisen yksikön päässä. Se on kooltaan arviolta 0,040&ndash;0,090 kilometriä läpimitaltaan. 2013 ND15 on Venus-planeetan troijalainen asteroidi, joka kiertää Lagrangen pisteessä L4.

Asteroidin rata on poikkeuksellisen soikea verrattuna muihin vastaaviin, ja sen liike on epävakaa. Se pysyy Venuksen radalla vain rajallisen ajan ennen siirtymistään pois, mutta voi myöhemmin palata takaisin. Vaikka asteroidin liike liittyy Venukseen, se ylittää myös Maan radan. Siksi sitä pidetään mahdollisesti vaarallisena asteroidina.

Asteroidista tehtyjen havaintojen perusteella laadittujen ennustelaskelmien mukaan Maan ohitusetäisyydet vaihtelevat suuresti, noin 2–74 miljoonan kilometrin välillä. Useimmat ohitukset tapahtuvat varsin kaukana, yli kymmenen miljoonan kilometrin päässä. Merkuriuksen ohitukset ovat yleensä paljon lähempänä, usein alle kymmenen miljoonan kilometrin etäisyydellä, ja kaikkein lähin ohitus tapahtuu vuonna 2053, jolloin etäisyys on vain noin 981&nbsp;443 kilometriä. Venuksen ohituksia esiintyy tiheästi vuosien 2174 ja 2196 välillä, ja niiden etäisyydet sijoittuvat pääosin 15–22 miljoonan kilometrin välille.

## Lähteet
Four Corners Monument

**Four Corners Monument** on rajamerkki, joka sijaitsee maantieteellisessä pisteessä Four Cornersin alueella, jossa Yhdysvaltain neljän osavaltion, Arizonan, Coloradon, New Mexicon ja Utahin, rajat kohtaavat. Se on Yhdysvaltain ainoa paikka, jossa neljä osavaltiota kohtaa.

Monumentti on merkkinä kahden huomattavan intiaaniheimon välisellä rajalla. Sillä on erityinen kulttuurinen ja historiallinen merkitys navajoille ja uteille.

Sisällissodan aikana 1860-luvulla kongressi pyrki luomaan selkeät valtiorajat alueelle kiistojen estämiseksi ja seudun asuttamiseksi. Rajat asetettiin pituuspiirin ja leveysasteen mukaan. Nämä varhaiset merkinnät olivat osittain epätarkkoja. Vei aikaa ennen kuin niistä tuli kongressin tunnustamia laillisia rajoja. Yhdysvaltain korkeimman oikeuden vuonna 1925 antama päätös vahvisti muistomerkin kaikkien neljän osavaltion viralliseksi leikkauspisteeksi.

Monumentti sijaitsee Navajomaassa (Navajo Nation) US Highway 160:n varrella, noin 50 mailia Bluffin kaupungista kaakkoon.

Monumenttia on uusittu useita kertoja, viimeisimmät korjaukset tehtiin vuonna 1992 ja 2010, ja siihen kuuluu vierailija-aukio, joka ympäröi rajamerkkilaattaa. Graniittilaattaan kaiverrettu kirjoitus ”Here meet in freedom under God four states” on sijoitettu Coloradosta alkaen niin, että kunkin osavaltion puolella on kaksi sanaa. Monumentin ympärillä on lipputankoja, joiden liput edustavat neljää osavaltiota, Navajomaata ja ute-heimoa (Ute Mountain Ute Tribe Reservation).

Navajo Nation Department of Parks and Recreation ylläpitää monumenttia.

## Lähteet

## Aiheesta muualla
Parker Bowles

**Parker Bowles** on seuraavien henkilöiden sukunimi:

* Andrew Parker Bowles (s. 1939), brittilälinen prikaatikenraali, kuningatar Camillan entinen aviomies
* Tom Parker Bowles (s. 1974), brittiläinen ruokatoimittaja ja -kriitikko, Andrew Parker Bowlesin ja kuningatar Camillan poika
* Laura Lopes, o.s. *Parker Bowles* (s. 1978), brittiläinen taidegalleristi, Andrew Parker Bowlesin ja kuningatar Camillan tytär.
Tatu Juvonen

**Tatu Sakari Juvonen** (s. 6. lokakuuta 1960 Paltamo) on suomalainen lääkäri ja kirurgian  professori.

Tatu Juvonen syntyi vaunumestari Tapio Juvosen ja Inkeri Moilasen perheeseen. Hän avioitui 1991 lääkäri Minna Tammisen kanssa. Juvonen tuli ylioppilaaksi Vuohengin lukiosta 1979 ja valmistui Oulun yliopistosta lääketieteen lisensiaatiksi 1984. Hän väitteli siellä lääketieteen ja kirurgian tohtoriksi 1993.

Juvonen oli lääkäri Paltamon terveyskeskuksessa 1984–1985 ja apulaislääkäri Kainuun keskussairaalassa 1985–1988 ja Oulun yliopistollisessa sairaalassa 1988–1990, jossa hän oli erikoislääkäri 1990–1995 ja ylilääkäri  vuodesta 1998. Helsingin yliopistollisen keskussairaalan sydänkirurgian ylilääkäriksi Juvonen nimitettiin 2015. Hän oli apulaisprofessori New York Mount Sinai School of Medicinessä 1995–1997, Oulun yliopiston kirurgian professorina hän on toiminut vuodesta 2000. Juvosella on ollut myös useita kotimaisia ja kansainvälisiä asiantuntija- ja luottamustehtäviä. Hänet valittiin Oulun yliopiston vuoden alumniksi 2011. Juvosen erikoisalaansa kirurgina ja tutkijana ovat verisuoni- ja sydän- ja rintaelinkirurgia sekä kokeellinen kirurgia.

## Lähteet
Suurmestarin palatsi

**Suurmestarin palatsi** voi viitata seuraaviin:

* Suurmestarin palatsi, palatsi Ródoksessa Kreikassa, Johanniittain ritarikunnan hallinnollinen keskus noin 1310–1522
* Suurmestarin palatsi, palatsi Vallettassa Maltalla, Johanniittain ritarikunnan suurmestarin palatsi 1530–1798.
Saharan ansioiden ritarikunta

**Saharan ansioiden ritarikunta** () oli ranskalainen ritarikunta, joka perustettiin 4. huhtikuuta 1958. Sitä jaettiin tunnustuksena ansioista hallinnon, tieteen, taiteen ja talouden saralla Ranskan Saharan alueella sijaitsevissa siirtomaissa. Saajat nimitettiin ensin ritareiksi ja voitiin yleentää upseereiksi aikaisintaan 5 vuoden kuluttua ja tästä komentajiksi aikaisintaan 3 vuoden kuluttua.

Ritarikunnan nauha oli hiekankeltainen ja sen reunoilla oli kaksi ohutta sinistä raitaa. Ritarikuntaa jaettiin kolmessa luokkassa:

*  komentaja
*  upseeri
*  ritari

Ritarikunta lakkautettiin yhdessä 12 muun ritarikunnan kanssa 1. tammikuuta 1964, kun niiden tilalle perustettiin kansallinen ansioritarikunta.

## Lähteet
Linaloolioksidi

**Linaloolioksidi** (C10H18O2) on terpenoidijohdannaisiin kuuluva heterosyklinen orgaaninen yhdiste. Yhdistettä voidaan käyttää ainesosana hajusteissa. Luonnossa linalyylioksidia esiintyy monissa kasveissa ja hedelmissä esimerkiksi greipissä ja teepensaassa.

## Ominaisuudet, valmistus ja käyttö
Huoneenlämpötilassa linaloolioksidi on väritöntä tai kellertävää nestettä. Sillä on makea, kukkaismainen sitruksia tai havupuita muistuttava tuoksu. Yhdiste on käytännöllisesti katsoen veteen liukenematonta, mutta liukenee esimerkiksi etanoliin ja propyleeniglykoliin. Linaloolioksidi esiintyy cis- ja trans-isomeerien seoksena.

Linaloolioksidia valmistetaan hapettamalla linaloolia esimerkiksi vetyperoksidin tai perhappojen avulla. Reaktiossa muodostuu ensin epoksidi, joka toisiintuu muodostaen tetrahydrofuraanirenkaan. Reaktiossa muodostuu lisäksi pieniä määriä tetrahydropyraanirenkaan sisältävää isomeeria.

Linaloolioksidia käytetään esimerkiksi kukkaistuoksuissa tuomaan niihin laventelinkaltaista tuoksua.

## Lähteet
We Remain

**We Remain** on yhdysvaltalaisen laulaja Christina Aguileran kappale vuodelta 2013.

## Sävellys ja julkaisu
Kappaleen ovat säveltäneet Ryan Tedder, Brent Kutzle ja Mikky Ekko ja tuottaneet Tedder ja Kutzle. Kappale on balladi.

”We Remain” on mukana elokuvan *[[Nälkäpeli – Vihan liekit]]* (*The Hunger Games: Catching Fire*) soundtrack-albumilla *[[The Hunger Games: Catching Fire (Original Motion Picture Soundtrack)]]*. Kappale julkaistiin digitaalisesti 1. lokakuuta 2013 ja sitä alettiin promota radiokanaville viikkoa myöhemmin. Soundtrackin toinen single ”Elastic Heart” julkaistiin samaan aikaan.

”We Remain” menestyi kaupallisesti Aguileran aiempia singlejä heikommin. Se nousi radiosoittolistan sijalle 9 Taiwanissa. 
Se oli sijalla 58 Etelä-Korean ulkomaisten singlejen listalla. Kappale sai kuitenkin hyviä arvioita musiikkikriitikoilta. Monet pitivät sitä soundtrackin kohokohtana.

## Listasijoitukset

## Lähteet

## Aiheesta muualla
* Kappaleen audio YouTubessa
Juha Veijola

**Juha Veijola** on suomalainen psykiatri, professori ja psykoosisairauksien tutkija.

Veijola on Oulun yliopiston professori ja psykiatrian johtaja sekä Oulun yliopistollisen sairaalan ylilääkäri. Hän johtaa neuropsykiatrista tutkimusryhmää, jossa hän vastaa psykoottisten häiriöiden ja psykoosiriskin tutkimuksista. Hänen tutkimusryhmällään on sekä suomalaisia että kansainvälisiä yhteistyökumppaneita. Veijola toimii myös Kansallisen neurokeskuksen johtoryhmässä. Hänen puolisonsa oli professori Pirjo Mäki.

## Lähteet
Saarelman Puutarha

**Saarelman Puutarha** on vuonna 1953 perustettu perheyritys ja kauppapuutarha, joka sijaitsee Lohjan kaupungin Nummen kirkonkylässä, Etelä-Suomessa. Puutarha on erikoistunut kesäkukkiin ja erityisesti pelargoneihin, joita siellä viljellään yli 500 eri lajiketta. Saarelman Puutarha toimii myös kukkakauppana ja järjestää kukkasidontakursseja.

## Historia
Puutarhan perustivat Annikki ja Onni Saarelma vuonna 1953. Alkuvuosina puutarhassa viljeltiin vihanneksia, kuten tomaattia ja kurkkua. Myöhemmin tuotantosuunta siirtyi kukkatuotantoon. 1980-luvulla vetovastuun ottivat heidän tyttärensä Raili ja hänen miehensä Guy Långström. Vuodesta 2013 lähtien toimintaa on jatkanut kolmas sukupolvi, Pia ja Tommi Långström.

## Toiminta
Saarelman Puutarha viljelee erityisesti kesäkukkia, joista merkittävin ryhmä on pelargonit. Yrityksellä on yli 1 500 neliömetriä kasvihuoneita ja oma myymälä, joka toimii entisessä vihannespakkaamossa. 

Puutarha tunnetaan erityisesti suomalaisista vanhoista pelargonikannoistaan ja niihin liittyvästä säilytys- ja lisäämistyöstään. Lisäksi puutarha tarjoaa kukkakauppapalveluita ja järjestää sesonkien mukaan kursseja kukkien sidonnasta ja kasvatuksesta.

## Lähteet

## Aiheesta muualla
* Saarelman Puutarhan verkkosivut
Alberta Highway 2

**Alberta Highway 2** on pääluokan valtatie Albertan provinssissa Kanadassa. Tie kulkee pääasiassa pohjois-eteläsuunnassa 1 273 kilometriä, ja se on provinssin pisin tie. Tie alkaa Yhdysvaltain rajalta US 89:n jatkeena. Tie kulkee kaksikaistaisena aina Fort Macleodiin asti, jossa se kohtaa Highway 3:n ja muuttuu nelikaistaiseksi. Calgaryssä tie on vilkas moottoritie nimeltään Deerfoot Trail, joka jatkuu Edmontoniin asti. Tie päättyy Highway 43:hin Grande Prairien lähellä.

## Historia ja kehitys
Valtatien kehitys alkoi 1900-luvun alussa, ja se nimettiin virallisesti vuonna 1926. QE2-osuus Calgarystä Edmontoniin rakennettiin moottoritieksi 1960–1990-luvuilla, ja se nimettiin kuningatar Elisabet II:n mukaan vuonna 2005. Tämä osuus on täysin moottoritietä, jonka nopeusrajoitus on 110 km/h, ja se sisältää turvallisia liittymiä, kuten timantinmuotoisia ramppiliittymiä, sekä levähdyspaikkoja. Pohjoisemmilla osuuksilla, erityisesti Peace Riverin alueella, tie on kaksikaistainen, mutta laajennuksia nelikaistaiseksi on suunnitteilla.

### Kuninkaallinen nimitys
Alberta nimesi 23. toukokuuta 2005 Edmontonin ja Calgaryn välisen osuuden Highway 2 -valtatiestä kuningatar Elisabet II:n mukaan, ja tie sai nimekseen Queen Elizabeth II Highway. Pääministeri Ralph Klein julkisti nimityksen juhlaillallisella kuningattaren vierailun ja Albertaa juhlistavan satavuotisjuhlan yhteydessä. Tämä tieosuus Edmontonin etelärajalta Calgaryn pohjoisrajalle on Kanadan pisin yhtäjaksoisesti kuninkaallisen mukaan nimetty tie ja ainoa tie, joka on nimetty nimenomaan kuningatar Elisabet II:n mukaan. Päivittäin tällä tieosuudella kulkee 20&nbsp;000–54&nbsp;000 ajoneuvoa sijainnista riippuen. Nimityksen kunniaksi asennettiin muistotauluja Gateway Parkiin Edmontonin eteläpuolelle ja Dickson-Stevenson-lepopaikalle Calgaryn pohjoispuolelle. Uudet tielaatat otettiin käyttöön 24. toukokuuta 2005, jotta kuningatar näkisi ne matkallaan lentokentälle.

## Infrastruktuuri ja liikennejärjestelyt
Liikenteen sujuvuutta ja turvallisuutta on pyritty lisäämään rakentamalla tehokkaita vaihtoyhteyksiä ja parantamalla tieosuuksia, muun muassa leveillä keskikaistoilla ja rajoitetuilla liittymillä. Tulevaisuudessa suunnitteilla ovat laajennukset ja parannukset, jotka koskevat muun muassa nelikaistaistamista Fort Macleodista Calgaryyn ja Edmontonista pohjoiseen sekä uusien moottoritieliittymien ja liikenneympyröiden rakentamista vilkkaimmille osuuksille.

Liikenneturvallisuuden osalta QE2:lla on havaittu ongelmia, kuten liian jyrkkiä kaarteita ja huonoa risteysten kanavointia, joita on pyritty korjaamaan muun muassa turvakaiteita lisäämällä. Vaikka turvallisuutta on parannettu, vilkkaat tieosuudet ovat edelleen onnettomuusalttiita, mikä vaatii jatkuvaa kehittämistä.

## Ylläpito, kustannukset ja rahoitus
Valtatien ylläpito- ja laajennuskustannukset ovat huomattavia, esimerkiksi QE2:n parannukset maksavat useita miljoonia dollareita kilometriä kohden. Rahoitus tulee pääosin Albertan liikenneministeriöltä, ja usein myös yksityiset toimijat osallistuvat hankkeisiin julkisen ja yksityisen sektorin yhteistyömallien kautta.

## Lähteet
TGV Euroduplex

**TGV 2N2** eli **TGV Euroduplex** (valmistajan nimitys **Avelia Euroduplex**) on ranskalainen kaksikerroksinen TGV-suurnopeusjunayksikkö.

Euroduplex suunniteltiin liikennöimään Ranskan lisäksi muuallakin Euroopassa, minkä takia se on varustettu useilla virtamahdollisuuksilla ja muilla eri maissa käytettävillä järjestelmillä.

## Historia
Euroduplex on kolmannen sukupolven kaksikerroksinen TGV-juna: aiemmat kaksi ovat alkuperäinen Duplex ja siitä muunneltu Dasye. Alstom suunnitteli alkuperäisen Duplexin 1980-luvulla, kun TGV-liikenteen matkustajamäärät olivat kasvussa. Kaksikerroksinen juna mahdollisti suuremman matkustajamäärän junaa pidentämättä. Dasye puolestaan on TGV POS -junissa käytetyllä uudella asynkronisella ajojärjestelmällä varustettu toisen sukupolven Duplex. Euroduplex jatkaa edeltäjiensä linjaa päivitettynä.

SNCF tilasi 55 Euroduplexia kesällä 2007. Niistä ensimmäiset otettiin käyttöön joulukuussa 2011, kun LGV Rhin-Rhône -suurnopeusrata avattiin. SNCF tilasi 40 yksikköä lisää vuonna 2013, lunasti sopimukseen sisältyneet 15 optiota vuonna 2017 ja tilasi 12 yksikköä vuonna 2019.

## Tekniikka

Jumayksikön koostumus on aiempien TGV-sarjojen kaltainen: kummassakin päässä on moottorivaunu ja niiden välissä yhteisillä teleillä toisiinsa liitetyt kahdeksan matkustajavaunua. Vaunut ovat kaksikerroksisia. Kokonainen junayksikkö on 200 metriä pitkä ja painaa 399 tonnia. Sen huippunopeus on 320&nbsp;km/h. Eri maiden ratojen sähköistyserojen takia Euroduplexista on eri sähköjärjestelmillä (näistä neljästä on eri yhdistelmiä: 25 kV 50 Hz AC, 15 kV 16,7 Hz AC, 3 kV DC ja 1,5 kV DC) varustettuja versioita.

Markustajille näkyvät muutokset edeltäviin Duplexeihin nähden ovat eräät matkustusmukavuuden ja käytännöllisyyden parannukset, kuten uudet informaationäytöt ja paranneltu esteettömyys liikuntarajoitteisille. Junayksikön tavanomainen kapasiteetti on 1&nbsp;020 matkustajaa.

## Käyttö
### SNCF
SNCF:n käytössä on 122 Euroduplexia, joilla on liikennöity vuodesta 2011. Ne ovat korvanneet vanhempia TGV-junia. Junasta on muutama eri järjestelmin varustettu versio eri maihin kohdistuvaan liikenteeseen.

#### Ouigo España

SNCF:n Espanjassa liikennöivällä halpajunabrändi Ouigo Españalla on käytössään 14 Euroduplexia, joista ensimmäiset aloittivat liikenteen Espanjassa vuonna 2021. SNCF:n muusta liikenteestä otetut junat muunneltiin sopimaan Espanjan radoille.

### ONCF

Marokon kansallinen rautatieyhtiö ONCF vastaanotti vuodesta 2018 lähtien 12 Euroduplex-junaa (marokkolainen tunnus ONCF 1200), joilla liikennöidään Casablancan ja Tangierin välillä Al Boraq -linjalla, Afrikan ensimmäisellä suurnopeusradalla. ONCF tilasi Alstomilta 12 junaa lisää syksyllä 2024. Sopimukseen sisältyy optio kuudesta junasta lisää.

### TGV Lyria
SNCF:n ja Sveitsin SBB-CFF-FFS:n yhteisyritys TGV Lyria otti loppuvuodesta 2019 lähtien käyttöönsä 15 Euroduplex-junaa.

## Lähteet

## Aiheesta muualla
THU-Team

**THU-Team** on suomalainen autourheiluseura, joka toimii Länsi-Uudellamaalla. Seura on AKK-Motorsport ry:n alainen jäsenyhdistys ja tunnetaan erityisesti autosuunnistuksen,  jokamiesluokan (JM) ja ralli-kilpailujen järjestäjänä.

## Historia
THU-Team ry perustettiin vuonna 1978 tavoitteena edistää autourheilun harrastusmahdollisuuksia Etelä-Suomessa. Alkuvuosina seuran toiminta keskittyi autosuunnistukseen, mutta myöhemmin se on laajentunut kattamaan myös muun muassa jokamiesluokan kilpailut. Seura on ollut mukana järjestämässä sekä paikallisia että kansallisia kilpailuja ja tapahtumia.

## Toiminta
Seuran jäsenistö koostuu eri-ikäisistä autourheilun harrastajista, ja jäsenmäärä on kasvanut tasaisesti vuosien varrella. THU-Team ry järjestää vuosittain useita kilpailuja, harjoituksia ja koulutustapahtumia. Toimintaan kuuluu myös nuorisotyö, jonka tavoitteena on innostaa nuoria autourheilun pariin turvallisesti ja vastuullisesti.

Seura tekee tiivistä yhteistyötä muiden autourheiluseurojen ja paikallisten toimijoiden kanssa. Vuonna 2025 yksi seuran päätapahtumista on Wallius JM -kilpailu, joka järjestetään Someron moottoriradalla.

## Tapahtumat
* Jokamiesluokan (JM) kilpailut
* Autosuunnistuskilpailut
* Nuorille suunnatut ajotapahtumat ja koulutukset

## Lähteet
* THU-Team ry – virallinen sivusto
* Wallius JM - Visit Lohja

## Aiheesta muualla
* AKK-Motorsport ry
* Seuran kotisivut
* Seura Facebookissa
Jouko Lönnqvist

**Jouko Lönnqvist** (s. 24. lokakuuta 1943 Tampere) on suomalainen psykiatri ja psykoterapeutti.

Lönnqvist valmistui lääkäriksi vuonna 1968 ja psykiatrian erikoislääkäriksi vuonna 1974. Hän sai dosentin arvonimen vuonna 1977, jolloin hän myös väitteli tohtoriksi Helsingin yliopistosta. Lönnqvist työskenteli Lapinlahden sairaalassa vuosina 1968–1977 ja oli Helsingin yliopiston psykiatrian apulaisprofessori vuosina 1978–1986, sitten professori vuosina 2004–2011. Hän sai Valviralta laillistetun psykoterapeutin oikeudet vuonna 1994. Lönnqvist oli vuosina 1986–2008 Kansanterveyslaitoksen tutkimusprofessori. Vuosina 1987–1997 hän johti Kansanterveyslaitoksen menestyksekästä itsemurhien tutkimus- ja ehkäisyhanketta; itsemurhien määrän tasainen kasvu päättyi vuonna 1990 ja niiden määrä kääntyi sitten voimakkaaseen laskuun. Lönnqvist oli myös Tampereen yliopiston sosiaalipsykiatrian professori vuosina 2001–2004 sekä THL:n mielenterveys- ja päihdepalveluiden osastonjohtaja vuosina 2009–2011.

Lönnqvist osallistui moniin suomalaisiin ja kansainvälisiin tutkimushankkeisiin. Hän on ollut mukana kirjoittamassa yli 560 vertaisarvioitua kansainvälistä tutkimusjulkaisua ja ohjannut neljäkymmentä väitöskirjaa. Lönnqvist oli Psykiatrian tutkimussäätiön puheenjohtaja vuosina 2003–2018. Lisäksi hän toimi puheenjohtajana Suomalaisessa Lääkäriseura Duodecimissa vuosina 1989–1992 ja Mielenterveysseuran valtuustossa vuosina 2008–2010. Lönnqvist sai Kansainvälisen itsemurhien ehkäisyn yhdistyksen Stengel-palkinnon vuonna 1983 sekä Suomen valkoisen ruusun ritarikunnan I luokan ritarimerkin vuonna 1994 ja Suomen Leijonan ritarikunnan komentajamerkin vuonna 2004. Hänelle myönnettiin Pohjolan lääketieteen palkinto vuonna 2006, Pohjoismainen kansanterveyspalkinto 2011 ja Psykiatrian Tutkimussäätiön Kalle Achté -palkinto 2023. Lönnqvist on naimisissa ja hänellä on kaksi poikaa.

## Lähteet
Bror Österlund

**Bror Åke Österlund** (s. 11. toukokuuta 1955) on suomalainen näyttelijä. Hän näytteli Turun ruotsalaisessa teatterissa 1983–2020.

## Ura
Bror Österlund syntyi Åke ja Rosa Österlundin perheeseen. Opiskeltuaan Teatterikorkeakoulun ruotsinkielisellä osastolla 1979–1983 hän sai kiinnityksen Turun ruotsalaiseen teatteriin, jossa hän toimi eläkkeelle jäämiseensä saakka.

Österlundin roolitehtäviä ovat olleet muun muassa Doktor Everett Scott (*The Rocky Horror Show*, 2002), Vatanen (*[[Jäniksen vuosi|Harens år]]*, 2006), Herr Hu (*Herr Hu*, 2008), Gammel-Olle (*Stormskärs Maja*, 2015) ja monologi *Allt som är underbart* (2019). Hän on näytellyt myös Peter Panin roolin.

Österlund on työskennellyt niin ikään sairaalaklovnina.

## Lähteet
*

### Viitteet
Jorma Westerlund

**Jorma Westerlund** (s. 1931 Oulu) on suomalainen museonjohtaja.

Kirjoitettuaan ylioppilaaksi Westerlund opiskeli Helsingin yliopistossa pääaineenaan taidehistoriaa. Hän palasi Ouluun vuonna 1964. Westerlund oli vuosina 1982–1991 Oulun taidemuseon johtaja. Hän oli tätä ennen työskennellyt kaupunginarkiston hoitajana ja vuodesta 1965 lisäksi kuvaamataidetoimikunnan sihteerinä. Westerlund istui Kaltio-lehden kustantavan Kaltio ry:n hallituksen jäsenenä.

## Lähteet
Koveron Lastujärvi

**Koveron Lastujärvi** on saareton ja rantaviivaltaan verraten selkeäpiirteinen järvi Koveron kylän eteläpuolella Joensuussa Pohjois-Karjalassa. Sen pinta-ala on 86 hehtaaria. Etäisyys Joensuun keskustasta on 40 kilometriä itään.

## Maantiede
Etäisyys Koveron Lastujärven kaakkoisrannalta luoteisrantaan on noin kaksi kilometriä. Allasta jakavia niemiä ei ole. Järven kaakkoinen osa on luoteisosaa matalampi. Noin yhdeksäsosa järvestä on vähintään kymmenen metriä syvä. Alue muodostaa yhtenäisen, noin 850 metriä pitkän vyöhykkeen järven pohjoispuoliskolle.

Koveron Lastujärven itäranta kohoaa melko jyrkästi. Noin 700 metrin päässä sen rantaviivasta itään on Ristivaara-niminen ylänkö. Järven pohjoisrannoilla on pientaloja, etelärannalla on suoaluetta (Vilvassuo).

Koveron Lastujärven tulouoma on kaakosta virtaava Vilvasjoki. Joki saa alkunsa Koveron Lastujärven koillispuolelta, joten sen reitti mutkittelee ennen laskemistaan Koveron Lastujärveen. Järven luusua sijaitsee luoteiskolkassa ja siitä alkava lyhyt virta vie pohjoiseen Koverojärveen (113,2 metriä merenpinnan yläpuolella). Järven itäpuolitse kulkee seututie 496 ja pohjoispuolitse seututie 495. Länsipuolella on rautatie.

Koveron Lastujärven vesitilavuus on 4&nbsp;159&nbsp;000 kuutiometriä.

Koveron Lastujärvi (01.036.1.001) kuuluu Koveron Lastujärven valuma-alueeseen (01.036), joka on kolmannen jakovaiheen vesistö Jänisjoen vesistössä (01). Toinen jakovaihe on Haarajoen alue (01.03). Koveron Lastujärvi on toiseksi laajin Koveron Lastujärven valuma-alueen seitsemästä vakavedestä. Laajin on Lastujärvi.

## Lähteet
Arctic Volley

**Arctic Volley** (ArVo) on rovaniemeläinen vuonna 2022 perustettu lentopalloseura, jonka naisten edustusjoukkue pelaa Mestaruusliigassa.

Seura perustettiin, kun rovaniemeläiset Woman Volley ja Napapiirin Palloketut yhdistyivät. Arctic Volley peri Woman Volleyn paikan Mestaruusliigassa. Woman Volley oli pelannut sarjaa vuodesta 2012.

Seuralla on myös junioritoimintaa eri ikäluokissa sekä naisten 2. joukkue, joka pelaa naisten 2-sarjaa.

## Seuran pelaajat kaudella 2025-2026

## Lähteet
Anneli Karsi

**Ritva Anneli Karsi** (o.s. Tönkyrä, 15. elokuuta 1938 – 28. joulukuuta 2012) oli suomalainen mainonnan suunnittelija ja mainosalan johtaja. Hän työskenteli vuosina 1962–1972 tekstisuunnittelu- ja yhteystehtävissä Markkinointi Viherjuurella, sitten neljä vuotta Wulffilla ja neljä vuotta Marimekossa. Vuonna 1980 hän aloitti toimitusjohtajana Taucher-ryhmään kuuluneessa mainostoimisto Goodwillissä. Vuonna 1985 hän siirtyi toimitusjohtajaksi mainostoimisto Reactioniin ja 1990-luvun taitteessa hän työskenteli Salomaa-konserniin kuuluneessa U&M:ssä.

Karsi pakinoi *[[Mainosuutiset]]*-lehdessä, ja hänen artikkeleitaan ja kärkeviä mielipidekirjoituksia on julkaistu muissakin markkinointi- ja liikealan lehdissä. Hän on kirjoittanut kirjat *Tervetuloa Lappeenrantaan* (Lappeenrannan kaupunki, 1993) ja *Marimekon yrityskulttuuri: designed by Armi Ratia* (Kampanja, 1995).

Hän oli Espoon kaupunginvaltuuston jäsen kokoomuksen ryhmässä 1990-luvun alkupuolella.

Karsilla on nimeämätön rooli Maunu Kurkvaaran elokuvassa *[[Naiset (vuoden 1964 elokuva)|Naiset]]* (1964).

Anneli Karsi oli naimisissa niin ikään mainosalalla työskennelleen Asko Karsin (1937–1983) kanssa. Myös heidän kaksi lastaan ovat toimineet markkinointiviestinnän tehtävissä.

Karsi vietti paljon aikaa Rengossa sijaitsevalla myllytilalla, jonka hän modernisoi ja kunnosti perheelleen talviasuttavaksi. Karsi kuoli vuonna 2012 ja hänet on haudattu puolisonsa kanssa Rengossa Rengon uudelle hautausmaalle. 

## Lähteet
Katrie Daler

**Katrie Daler** on tv-juontaja ja vuoden 2012 Miss Helsinki.

Daler on toiminut television Tähtiarpa-ohjelman juontajana ja Viidakon tähtöset -tositelevisiosarjan kilpailijana. Ennen televisiouraansa Daler on työskennellyt lähihoitajana, tarkemmin perustason lähihoidossa ambulanssityöntekijänä. Hänellä on kaksi lasta, joista toinen on hänen nykyisen puolisonsa, Ramon Dalerin (os. Soivio), kanssa.

## Petostuomio 2025
Daler tuomittiin 20. toukokuuta 2025 Helsingin käräjäoikeudessa 80 päiväsakon rangaistukseen petoksesta.

Daler nosti vuosina 2021–2022 Kelalta yhteensä yli 6&nbsp;300 euroa peruspäivärahaa ilmoittamalla virheellisesti olevansa työtön, vaikka toimi samanaikaisesti yrittäjänä ja sai siitä tuloja. Oikeuden mukaan hän erehdytti Kelan henkilökuntaa ja aiheutti taloudellista vahinkoa. Tuomari harkitsi myös ehdollista vankeutta, mutta syyttäjän vaatimuksesta sakkorangaistusta pidettiin riittävänä.

## Lähteet
Gemma Hayterin murha

**Gemma Hayter** (1982–2010) oli kehitysvammainen englantilainen nainen, joka surmattiin Rugbyn kaupungissa, Englannissa 8. elokuuta 2010. Tapaus herätti keskustelua epäkohdista yhteiskunnan heikommassa asemassa olevien kohteluun ja hoitoon liittyen.

Uhrin ystäviksi tekeytyneet kolme surmaajaa (yhteensä viisi tekijää) kiduttivat ja nöyryyttivät uhria ensin yhden surmaajan asunnolla ja veivät uhrin sitten junaradan läheisyyteen, jossa uhria mm. puukotettiin, potkittiin ja riisuttiin vaatteista. Uhri löydettiin kuolleena seuraavana päivänä.

Tekijöistä kolme tuomittiin murhasta ja kaksi taposta.

## Lähteet
Töcksfors

**Töcksfors** on taajama Årjängin kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 358 asukasta vuoden 2023 lopussa.

## Lähteet

## Aiheesta muualla
Ghotkin junaonnettomuus 2021

**Ghotkin junaonnettomuus 2021** tapahtui 7. kesäkuuta 2021 Ghotkin piirikunnassa Pakistanissa, kun kaksi matkustajajunaa törmäsi toisiinsa noin kello 3.30 PKT toisen junan raiteilta suistumisen seurauksena Daharkin kaupungin lähellä noin 440 kilometrin päässä Karachista. Onnettomuuden aikaan junissa oli yhteensä yli 1&nbsp;200 matkustajaa. Onnettomuudessa kuoli 65 ihmistä ja ainakin 150 loukkaantui.

Toinen juna oli Millat Expressin matkustajajuna, joka oli tulossa Karachista, ja toinen Sir Syed Expressin matkustajajuna, joka oli tulossa Rawalpindista. Millat Expressin junassa oli 703 matkustajaa ja Sir Syed Expressin junassa 505. Paikallisen komissaarin mukaan Millat Expressin juna suistui ensin toisille raiteille noin kello 3.30, ja Sir Syed Expressin juna törmäsi siihen minuutteja myöhemmin. Sir Syed Expressin junan kuljettaja kertoi yrittäneensä jarruttaa nähtyään toisen junan suistuneena raiteiltaan. Sir Syed Expressin veturi ja neljä vaunua suistui raiteilta törmäyksessä.

Paikalle saapui ensimmäisenä paikallisia kyläläisiä ja maanviljelijöitä. Pelastustöissä auttoivat lisäksi muun muassa poliisi ja asevoimat. Pelastustöitä vaikeutti aluksi muun muassa ja pimeys, ja se että raskasta kalustoa oli vaikea saada paikalle. Samana päivänä ilmoitettiin pelastustöiden olevan käynnissä, mutta että ruumiita ja eloonjääneitä on vaikea saada ulos vaunuista.

Onnettomuuden väitetään aiheuttaneen raiteilla olleen hitsatun liitoskohdan pettäminen. Tästä syytettiin raiteiden heikkoa kunnossapitoa ja tehotonta johtamista. Pakistanilaislehden mukaan 27 rautatieliikenteen työntekijää pidetään onnettomuudesta vastuussa. Pakistan Railways maksoi vahingonkorvauksia 1,5 miljoonaa Pakistanin rupiaa kunkin kuolleen omaisille, sekä 50&nbsp;000–300&nbsp;000 rupiaa onnettomuudessa loukkaantuneille.

## Lähteet
Jorma Kuula

**Jorma Kuula** (1951 – tammikuu 2015) oli kemiläinen taidemaalari.

Kuula jätti lukion kesken, mutta hakeutui vuonna 1973 Turun piirustuskouluun, josta hän valmistui kolme vuotta myöhemmin. Hän piti ensimmäisen näyttelynsä Kemin taidemuseossa vuonna 1975. Kuula suosi aluksi realistisempaa tyyliä, mutta maalasi myöhemmin ekspressionistisia ja abstrakteja teoksia. Hänen tuotantoonsa kuuluu muun muassa monia muotokuvia. Kuula valittiin “Kemin kuninkaaksi“ vuonna 1992. Kuulan kuoltua julkisen haun kautta järjestettiin Kemin taidemuseossa hänen kunniakseen muistonäyttely. Kuula erikseen oli halunnut muistonäyttelyynsä tulevan hänen silloin viisivuotiaan, Hurja-Hannaksi kutsumansa Hanna Kurtin muotokuvan elokuulta 1990. Teoksen tyttärestään oli Kuulalta tilannut tämän entinen koulukaveri.

## Lähteet
Roine Carlsson

**Roine Carlsson** (10. joulukuuta 1937 Hallstavik – 2020) oli ruotsalainen sosiaalidemokraattinen poliitikko, joka toimi kansanedustajana vuosina 1985–1991, apulaisteollisuusministerinä 1982–1985 ja puolustusministerinä 1985–1991. Ennen politiikkaan siirtymistään Carlsson oli Ruotsin paperityöläisten liiton puheenjohtaja vuosina 1970–1982. 

Carlsson muistetaan erityisesti vuonna 1987 esittämästään kritiikistä merivoimien korvettihankintoja vastaan. Hän totesi alusten olevan upseerien ”peltisiä satulanalustoja” (ruots. *plåtschabrak*).
## Lähteet

## Aiheesta muualla
* Ruotsin valtiopäivät
Philip Zandén

**Philip Zandén** (s. 23. heinäkuuta 1954 Göteborg) on ruotsalainen näyttelijä ja teatteriohjaaja. Hänen läpimurtonsa oli Mozartin rooli *Amadeus*-näytelmässä Tukholman kaupunginteatterissa vuonna 1981. Uransa alkuaikoina Zandén teki paljon yhteistyötä Suzanne Ostenin ja Susanne Bierin kanssa. Jälkimmäisen kanssa hän oli myös naimisissa vuosina 1995–2004. Teatterin lisäksi Zandén on näytellyt myös elokuvissa ja televisiossa. Erityisesti hänet tunnetaan *[[Van Veeteren]]* -elokuvasarjasta.

Zandén syntyi Göteborgissa ja varttui siellä sekä Tukholmassa. Myös hänen pikkusiskonsa Jessica Zandén on näyttelijä.

## Rooleja
* *[[Babels hus]]* (1981) – Carl Bertelskjöld
* *[[Mozartin veljekset]]* (1986) – Flemming
* *[[Peitenimi Coq Rouge]]* (1989) – Appeltoft
* *[[Uskoton]]* (2000) – Martin Goldman
* *[[Den utvalde]]* (2005) – Kjell
* *[[Medicinmannen]]* (2005) – Helmut Lanzinger
* *[[Vaimoni ensimmäinen rakastaja]]* (2006)
* *[[Oppipoika (elokuva)|Oppipoika]]* (2013) – luotsikapteeni Hallström

## Lähteet

## Aiheesta muualla
Aulis Harmaala

**Aulis Harmaala** (s. 1966 Ranua) on suomalainen kuvataiteilija.

Harmaala valmistui Kankaanpään taidekoulusta vuonna 1994 ja sai taiteen maisterin oppiarvon Aalto-yliopistosta vuonna 2011. Hänen tuotantoonsa kuuluu muun muassa maalauksia ja installaatioita. Osassa tuotannosta yleisö osallistetaan ja taidetta käytetään suoran keskustelun välineenä. Harmaala osallistui Turku Biennaaliin vuonna 2015 ja Charlottenborgin kevätnäyttelyyn vuonna 2017. Hän on teoksillaan edustettuna Helsingin taidemuseo HAM:ssa. Hän kuuluu Taidemaalariliittoon ja Helsingin Taiteilijaseuraan.

## Lähteet
Fracture

**Fracture** voi tarkoittaa seuraavia:
* *[[Fracture – murtumaton]]*, vuoden 2007 elokuva
* *[[Fracture (videopeli)|Fracture]]*, vuonna 2008 julkaistu videopeli
* *[[Fracture (albumi)|Fracture]]*, Bleed From Within -yhtyeen albumi
Michelle Mylett

**Robyn Michelle Mylett** (4. tammikuuta 1989 Ladysmith, Brittiläinen Kolumbia, Kanada) on kanadalainen näyttelijä. Hän on näytellyt muun muassa sarjassa *[[Letterkenny]]* Katyn roolissa (2016–2023), josta hän oli ehdokkaana parhaan komediasarjan näyttelijättärenä Canadian Screen Awards -palkintojenjaossa vuonna 2020. High schoolin suoritettuaan Mylett työkenteli kanadalaisen BC Lions -jalkapallojoukkueen cheerleadingnä. Hänen ensimmäinen roolinsa oli elokuvassa *Antisocial* vuonna 2013.

## Lähteet

## Aiheesta muualla
*
Era (Bleed from Withinin albumi)

**Era** on Bleed from Withinin studioalbumi, jonka julkaisi 6. huhtikuuta 2018 Century Media Records.

## Kappaleet

## Arvosteluja
* Soundscape: 10/10
* The Soundboard Reviews: 8/10

## Lähteet

## Aiheesta muualla
* 
*
Aristokleides

**Aristokleides** (, ; 500/400-luku eaa.) oli antiikin kreikkalainen kitharansoittaja ja lyyrinen runoilija. Hän väitti olevansa Terpandroksen jälkeläinen. Aristokleides eli persialaissotien aikana ja oli Frynniksen opettaja.

## Lähteet
Moniulotteinen normaalijakauma

**Moniulotteinen normaalijakauma** on todennäköisyysteoriassa ja tilastotieteessä yksiulotteisen normaalijakauman yleistys moneen ulottuvuuteen. Eräs määritelmä jakaumalle on seuraavanlainen: *k*-ulotteinen satunnaisvektori on normaalijakautunut, jos jokainen lineaarikombinaatio sen *k*:sta komponentista on normaalijakautunut. Jakauman tärkeys perustuu keskeisen raja-arvolauseen yleistyksestä moneen ulottuvuuteen.

## Määritelmät
### Notaatio ja parametrisointi
Kun *k*-ulotteisen satunnaisvektorin \mathbf{X} = (X_1, \dots, X_k)^\top sanotaan olevan normaalijakautunut, merkitään tätä:

\mathbf{X} \sim \mathcal{N}(\boldsymbol{\mu}, \boldsymbol{\Sigma}),

missä meillä on *k*-ulotteinen keskiarvovektori

\boldsymbol{\mu} = (\mathbb{E}[X_1], \dots, \mathbb{E}[X_k])^\top

ja symmetrinen k \times k -ulotteinen kovarianssimatriisi

\Sigma_{ij} = \mathbb{E}[(X_i - \mu_i)(X_j - \mu_j)] = \text{Cov}[X_i, X_j]

siten, että 1 \leq i \leq k ja 1 \leq j\leq k. Kovarianssimatriisin käänteismatriisia \mathbf{Q} = \boldsymbol{\Sigma}^{-1} kutsutaan tarkkuusmatriisiksi.

### Tiheysfunktio
#### Epäsingulaarinen tapaus
Moniulotteisen normaalijakauman sanotaan olevan epäsingulaarinen, kun kovarianssimatriisi \boldsymbol{\Sigma} on positiivisesti semidefiniitti ja täten kääntyvä. Tällöin jakauman tiheysfunktio voidaan kirjoittaa muodossa:

f_{\mathbf{X}}(x_1, \dots, x_k) = \frac{\exp\left(-\frac{1}{2}(\mathbf{x}-\boldsymbol{\mu})^\top\boldsymbol{\Sigma}^{-1}(\mathbf{x}-\boldsymbol{\mu})\right)}{\sqrt{(2\pi)^{k}\det(\boldsymbol{\Sigma})}}.

Mikäli \boldsymbol{\Sigma} on skalaari, redusoituu yllä oleva yhtälö yhden muuttujan normaalijakaumaksi.

#### Singulaarinen tapaus
Moniulotteisen normaalijakauman sanotaan olevan singulaarinen, kun kovarianssimatriisi \boldsymbol{\Sigma} ei ole täysiasteinen. Tällöin jakaumalle ei voida määrittää tiheysfunktiota *k*-ulotteisen Lebesguen mitan suhteen. Mikäli integraalimitaksi valitaan Lebesguen mitan rajoitus siihen \text{rank}(\boldsymbol{\Sigma})-ulotteiseen affiiniin aliavaruuteen avaruudessa \mathbb{R}^k, jolla jakauma on määritelty, voidaan tiheysfunktio kirjoittaa muodossa:

f(\mathbf{x}) = \frac{\exp\left(-\frac{1}{2}(\mathbf{x}-\boldsymbol{\mu})^\top\boldsymbol{\Sigma}^{+}(\mathbf{x}-\boldsymbol{\mu})\right)}{\sqrt{\det^{*}(2\pi\boldsymbol{\Sigma})}},

missä \boldsymbol{\Sigma}^{+} on kovarianssimatriisin yleistetty käänteismatriisi ja \det\nolimits^* on pseudodeterminantti.

## Lähteet

## Kirjallisuutta
* 
* 
*
Sisko Riihiaho

**Sisko Riihiaho** (21. syyskuuta 1925 Iisalmi – 17. syyskuuta 2018 Helsinki) oli suomalainen taidemaalari ja taidegraafikko.

Riihiaho oli keskimmäinen opettajavanhempiensa viidestä lapsesta. Hänen äitinsä työskenteli piirustuksenopettajana ja maalasi vapaa-ajallaan. Ylioppilaaksi kirjoitettuaan Riihiaho suoritti farmaseutin tutkinnon. Hän opiskeli Turun piirustuskoulussa vuosina 1946–1947 ja Suomen taideakatemiassa vuosina 1951–1954. Riihiahon töitä oli ensimmäisen kerran esillä vuonna 1957 nuorten näyttelyssä Helsingissä. Riihiaho lähti ensimmäisen kerran opiskelemaan Pariisiin vuonna 1957 ja palasi sinne Ranskan myöntämällä apurahalla vuonna 1960. Tässä vaiheessa hän siirtyi abstraktiin tyyliin, johon jo aiemmissa luontoaiheisissa teoksissa oli ollut viittauksia.

Riihiaho piti ensimmäisen oman näyttelynsä Helsingissä vuonna 1963. Se koostui informalistisista teoksista, joista Riihiaho sitten siirtyi lähemmäs konstruktivismia. Hän opiskeli värigrafiikkaa Bukarestissa vuosina 1969–1970. Riihiaho piti monia yksityisnäyttelyitä, useimmiten Helsingissä. Hän osallistui yhteisnäyttelyihin paitsi Suomessa, myös muun muassa Reykjavíkissa Islannissa. Riihiaho teki opetustyötä Keravan, Espoon ja Helsingin kansalais- ja työväenopistojen taideryhmissä.

## Lähteet
Fredrika (Åsele)

**Fredrika** on pientaajama ja entinen taajama Åselen kunnassa Västerbottenin läänissä Lapin historiallisessa maakunnassa Ruotsissa. Pientaajamassa oli vuoden 2023 lopussa 117 asukasta.

Fredrikaan on 2000-luvun alusta alkaen suunniteltu buddhatemppeliä, mutta muun muassa rahapulan vuoksi sen rakentamista ei ole vielä aloitettu.
## Lähteet

## Aiheesta muualla
Filoksenos

**Filoksenos** (, ) voi viitata seuraaviin antiikin aikaisiin henkilöihin:

* Filoksenos (300-luku eaa.), makedonialainen sotilas Aleksanteri Suuren aikaan
* Filoksenos (1. vuosisata jaa.), lääkäri
* Filoksenos, grammaatikko
* Filoksenos, epigrammirunoilija
* Filoksenos, maantieteestä kirjoittanut
* Filoksenos (toimi 485 jaa.), piispa, joka oli ensimmäisiä ikonoklasteja
* Filoksenos Aniketos, indokreikkalainen kuningas 100–95 eaa.
* Filoksenos Eretrialainen (toimi n. 330 eaa.), taidemaalari
* Filoksenos Kytheralainen (n. 435–380 eaa.), runoilija
* Filoksenos Leukaslainen, parasiitti

* Flavius Theodorus Philoxenus Sotericus Philoxenus, Itä-Rooman konsuli vuonna 525
Filotas (runoilija)

**Filotas** (, ; 400/300-luku eaa.) oli antiikin kreikkalainen dithyrambeja kirjoittanut runoilija ja muusikko, joka oli Filoksenoksen oppilas. Hänen kerrotaan kerran voittaneen Timotheoksen kilpailussa. Muutoin hänestä ei tiedetä mitään.

## Lähteet
Filotas

**Filotas** (, ) tai **Filótas** () voi viitata seuraaviin:

* Filotas, Prienen perustaneiden siirtokuntalaisten johtaja
* Filotas (400/300-luku eaa.), makedonialainen, Parmenionin isä
* Filotas (k. 330 eaa.), Parmenionin poika, makedonialainen sotilas Aleksanteri Suuren palveluksessa
* Filotas (toimi 335 eaa.), makedonialainen sotilas Thebassa Aleksanteri Suuren palveluksessa
* Filotas (300-luku eaa.), makedonialainen sotilas ja satraappi Aleksanteri Suuren palveluksessa
* Filotas (300-luku eaa.), traakialainen sotilas Aleksanteri Suuren palveluksessa
* Filotas (toimi 319 eaa.), makedonialainen sotilas Antigonos I:n palveluksessa
* Filotas (toimi 190 eaa.), sotilas Antiokhos III:n palveluksessa
* Filotas (400/300-luku eaa.), dithyrambirunoilija
* Filotas Amfissalainen (1. vuosisata eaa.), lääkäri

* Filótas, kylä ja Amýntaion kunnan kunnallisyksikkö Flórinan alueyksikössä Länsi-Makedonian alueella Kreikassa
Fracture (videopeli)

**Fracture** on in kehittämä ja LucasArtsin julkaisema kolmannen persoonan ammuntapeli. Peli on julkaistu vuonna  PlayStation 3:lle ja Xbox 360:lle.

## Tarina
Peli sijoittuu vuoteen 2161, jolloin Yhdysvallat on romahtanut ja ideologinen sota itäisten (East Atlantic Alliance) ja läntisten (West Republic of Pacifica) osien välillä syttyy. Pelaaja ei voi valita ryhmittymäänsä, vaan on itäisen allianssin sotilas Jet Brody.

## Pelaaminen
Pelissä on menetelmä nostaa ja laskea maastoa, jolla voi tehdä suojaa, murskata vastustajat kattoon tai heittää vastustajat ilmaan.

## Vastaanotto
Peli sai IGN:n arvostelussa arvosanaksi 5.9/10. Arvostelussa sanottiin muuttuvaa maastoa hyväksi ideaksi, mutta sitä ei käytetä kunnolla hyödyksi. Pelin viimeistely on puutteellista ja peli on helposti unohdettavissa.

Peli sai Game Informerin arvostelussa arvosanaksi 7.5/10.

## Lähteet

## Aiheesta muualla
*
Charavgí

**Charavgí** (, ’Aamunkoitto’; transl. myös *Haravgí*) voi viitata seuraaviin:

* Charavgí, kylä Sámoksen saarella Pohjois-Egean saarten alueella Kreikassa
* *[[Charavgí (sanomalehti)|Charavgí]]*, kyproslainen sanomalehti
Fracture (albumi)

**Fracture** on Bleed from Withinin studioalbumi, jonka julkaisi 29. toukokuuta 2020 Century Media Records.

## Kappaleet

## Arvostelut
* *[[Metal Hammer]]*: 
* *[[Kerrang!]]*: 4/5
* *Distorted Sound*: 9/10

## Lähteet

## Aiheesta muualla
* 
*
Viron ralli 2025

**Viron ralli 2025** (virallisesti *WRC Delfi Rally Estonia 2025*) oli rallin maailmanmestaruussarjan kilpailu kaudella 2025. Kilpailu järjesttiin 17.&ndash;20. heinäkuuta 2025 ja kilpailun huoltopaikka oli Tartossa.

## Kilpailijat

Kilpailuun ilmoittautui 41 autokuntaa, joissa 11 oli Rally1-luokassa ja lisäksi Rally2- ja Rally3-luokissa ajavia WRC2- ja WRC3-sarjoihin osallistuvia autokuntia.

## Erikoiskokeet
Kilpailussa ajetaan 20 erikoiskoetta, joiden yhteispituus on . Rallissa on  siirtymiä ja kokonaispituus on .

## Tapahtumia
Kilpailun voittoon ajoi Oliver Solberg kartanlukijanaan Elliott Edmondson. Voitto on Solbergin ja Edmondson ensimmäinen MM-tasolla, ja Toyotan sadas voitto rallin MM-sarjassa. Vain Citroënillä on enemmän voittoja MM-sarjassa 102:lla voitolla. Perjantaina Solberg ajoi ensimmäisen erikoiskoevoittonsa MM-tasolla.

WRC2-luokan voittoon ajoi Robert Virves, jolle voitto oli ensimmäinen WRC2-sarjassa.

## Tulokset

### Sunnuntain lisäpisteet

### Power Stage -sijoitukset

## Lähteet